འདིར་ཡང་བསྟན་པའི་སྦྱིན་བདག་ཆེན་མོ་བོང་སྟག་ཚོ་བ་བཅོ་བརྒྱད་ཅེས་པ་སྟེ།དཔོན་ཚང་དང་།ཨ་སྒུར་ཚང་།སྔགས་པ་ཚང་།ཞ་སྐོར་ཚང་།ལྷ་སྒོམ་སྐྱབས་ཚང་།མོག་ཆེན་ཚང་།མོག་ཆུང་ཚང་།ཉྭ་ནག་ཚང་།ཀ་ཤུལ་ཚང་།ནག་བཟའ་ཚང་།སྟོད་ཆེན་ཚང་།སྟོད་ཆུང་ཚང་།བྲ་ཚ་ཚང་།མཁར་ཟུར་ཚང་།མྱིག་སྐོར་ཚང་།ཐགས་ཀ་ཚང་།ས་ཉལ་ཚང་།གོ་ན་ཚང་སོགས་ཡིན་ཞིང་།ལྟ་བ་མཁའ་ཁྱབ་ཕྱོགས་བྲལདང་།རོང་བོ་དགོན་ཆེན་གྱི་གདན་རབས་རྫོགས་ལྡན་གཏམ་གྱི་རང་སྒྲདང་།ཁོ་བོས་བརྩམས་པའིརྨ་ཡུལ་རོང་བོ་བློན་ཆོས་ཀྱི་གདུང་རབས་དོན་ལྡན་ཚངས་པའི་སྒྲ་དབྱངསཞེས་བྱ་བ་སོགས་ལས།རོང་བོ་བློན་ཆོས་བོང་སྟག་གོང་ཞོལ་ནི་དཔལ་ལྡན་སྐྱ་ས་པའི་གདུང་རྒྱུད་ལས་རོང་ཆེན་ཀུན་དགའ་དོན་གྲུབ་ཅེས་མཚན་སྙན་ཡོངས་སུ་གྲགས་པའི་ལྷ་རྗེ་བྲག་སྣ་པ་རིན་པོ་ཆེར་ལྷ་རིགས་གསུམ་མགོན་པོའི་རྣམ་སྤྲུལ་དུ་གྲགས་པའི་སྲས་གསུམ་བྱོན་པའི་ཆེ་བ་སྟེ་རོང་བོ་ལྷ་རྒྱལ་དཔལ་གྱི་རིགས་རུས་ཡིན་ཟེར་ཞིང་།རབ་བྱུང་བཅུ་གཉིས་པའི་མེ་ཕོ་འབྲུགལོའི་ཡས་མས་སུ་རེབ་གོང་ནས་རིམ་བཞིན་ད་ལྟའི་ས་ཆ་འདི་དག་བདག་བཟུང་བྱས་ཏེ།བོང་སྟག་དཔོན་པོ་ལྕགས་ཁོ་དང་།བ་ལོ།བན་ཐོ།ཚེ་ཁོ།འབྲུག་གོདཀོན་མཆོག་ཚེ་རིང་།དཔལ་བཟང་།བསྟན་ཁོ་སོགས་གོང་མས་བསྐོས་པའི་ཆེན་ཧུ་དཔོན་རབས་བརྒྱད་ཀྱིས་རྗེ་འབངས་བསྐྱངས་པ་དང་།དཔོན་རབས་བརྒྱད་པ་བོང་སྟག་ཆེན་ཧུ་བསྟན་ཁོས་མཚོ་ནུབ་ཁུལ་གྱི་ཁུལ་དཔོན་སོགས་འགན་བཞེས་གནང་བ་མ་ཟད།བོང་སྟག་གོང་མའི་ཆེན་ཧུ་བརྩོན་འགྲུས་ཀྱིས་མཚོ་ལྷོ་ཁུལ་གྱི་ཁུལ་དཔོན་གཞོན་པ་སོགས་འགན་བཞེས་གནང་བ་དང་།གོང་མ་ནས་བོང་སྟག་རྒྱ་ལི།བྲ་ཚའི་ཚེ་རིགལྷ་དཔལ།བན་ཀྱཱའི་ལྷ་རྩེ།རྗེ་བཟའི་གནམ་པོ།སྟོད་པའི་འཕགས་པ་སྐྱབས་སོགས་དང་།ཞོལ་མ་ནས་བོང་སྟག་ཆོས་རྒྱམ།ས་ཉལ་སྟོང་དཔོན།ཨ་ཕ་སྲེ་ལི།སྔགས་པའི་ཚེ་ལྷ།བོང་སྟག་བློ་རྒྱམ།མོག་ཆུང་ཀུན་བྷ།སྨན་པ་བརྩོན་རྒྱམ།རྫོང་དཔོན་གཡང་བྷ།ཨ་རྒུར་ཀརྨ།གོང་བ་ཨ་མྱེས།དཔོན་ཚང་གཡང་གསང་།དཔོན་ཚང་དངོས་གྲུབ།དཔོན་ཚང་དཔལ་མཁར་རྒྱལ།རྫོང་དཔོན་ཀུན་བྱམས།དཔོན་པོ་ལྷ་སྒོམ་སྐྱབས།གཡུང་དྲུང་རྒྱལ།མོག་ཆེན་བེ་ཧུ་སྐལ་བྷ།མོག་ཆེན་རྟ་མ།མོག་ཆུང་དཔོན་པོ་ཉི་མ།མོག་ཆུང་སྐལ་ཚེ།ཉྭ་ནག་དཔོན་པོ་ལྷ་མཁར་ཡགཉྭ་ནག་ཚེས་བཅུ།ཀ་ཤུལ་དོ་རིས།ཀ་ཤུལ་ཐུབ་བསྟན།ནག་ཟའི་པུ་ཏེ།སྟོད་ཆེན་དཔོན་པོ་བཙན་སྐྱབས།སྟོད་ཆུང་ཐ་དྲིས།བྲ་ཚའི་ཅ་ཀྲང་དབང་ཚེ།བྲ་ཚའི་གསང་སྔགས།ཟུར་ཚང་མགོན་རྒྱལ།མྱིག་སྐོར་དཔོན་པོ་དཔལ་སྐྱོང་།ཐགས་ཀ་མཁྱེན་བརྩེ།ས་ཉ་ཚེམ་བློ།གོ་ན་ཚོགས་རྒྱམ།བོང་སྟག་བསྟན་ལོ།བྲ་ཚའི་བླ་མ་མདོ་སྔགས་ཡོན་ཏན་རྒྱ་མཚོ།བླ་མ་རབ་དགའ།བྲ་ཚའི་བླ་མ་ཚེ་རིང་རྡོ་རྗེ།ཨ་ལགས་བཤད་སྒྲུབ་ཉི་མ་ཚང་།ཨ་ལགས་རྒུ་རུ་ཐུབ་བསྟན་བཤད་སྒྲུབ་རྒྱ་མཚོ།ཨ་ལགས་རྒྱལ་སྲས་ཚང་།ཨ་ལགས་བརྩི་བཞག་བློ་བཟང་ལུང་རྟོགས་དམ་ཆོས་རྒྱ་མཚོ།རྡོར་རྒྱ་སྐུ་ལོ་བློ་བཟང་བསྟན་འཛིན་ཚང་།བླ་མ་བྱ་འཕུར་ཚང་།ཨ་རིག་བླ་མ་ཕུན་ཚོགས་ཚང་སོགས་མི་དྲག་ཧ་ཅང་མང་པོ་བྱུང་བ་དང་།ཁྱད་པར་དུ་བྲ་ཚའི་དཔོན་པོ་རྡོར་ཁོ་ནི་གྱི་ལིང་གཏེར་སྟོན་ཡབ་སྲས་ཀྱི་དངོས་སློབ་གཙོ་བོར་གྱུར་བ་ཡིན་ལ་བོང་སྟག་བེ་ཧུ་བཅོ་བརྒྱད་ནང་གི་ཙུང་བེ་ཧུ་ཞེས་མཚན་གྱིས་གཟེངས་སུ་བསྟོད་པ་དང་བཅིངས་བཀྲོལ་རྗེས་སུ་མཚོ་ནུབ་སྲིད་གྲོས་ཀྲུའུ་ཞི་གཞོན་པ་སོགས་ཞལ་བཞེས་གནང་ཞིང་།ཆེན་ཧུ་བསྟན་ཁོའི་བུ་དཔོན་ཚང་བསྟན་ལོས་ཀྱང་ད་ལྟ་མཚོ་ནུབ་ཁུལ་སྲིད་གྲོས་ཀྲུའུ་ཞི་གཞོན་པ་སོགས་ཞལ་བཞེས་གནང་བཞིན་པའི་སྐབས་སོ།ཞེས་ཆབ་འགག་བཀྲ་ཤིས་དར་ཐང་རིང་མོའི་སྔགས་དགོན་ཆུ་བར་ནོར་བུའི་གླིང་གི་ལོ་རྒྱུས་བ་ངོ་མཚར་པདྨའི་དགའ་ཚལ་ལས་དགོན་པའི་ལྷ་སྡེ་སོགས་གྲུབ་པའི་སྐོར་ཏེ་བཅུ་བའོ།།